कपास के भाव ने पकड़ी तेजी ~5 हजार क्विंटल तक पहुंचे भाव
धानके दाम में आई तेजी के बाद अब कपास के भाव में भी तेजी आने लगी है। खल, रूई के भाव बढ़ने से बीते कुछ दिनों से कपास के भाव निरंतर बढ़ रहे हैं। पहली बार फसल के सीजन में कपास के भाव पांच हजार रुपए के पास पहुंचे हैं। इस बार कपास की फसल में आई बीमारी के कारण आवक कम होने से किसानों को भाव पांच हजार रुपए मिलने की उम्मीद फसल के सीजन की शुरुआत में थी। फसल के सीजन से लेकर अब तक भाव 4400 रुपए प्रति क्विंटल के आसपास किसानों को मिल रहे हैं। भाव उम्मीद से कम मिलने के कारण जिन किसानों ने फसल का स्टॉक किया हुआ था, उनको फायदा होगा।
धानकी तरह बढ़ रहे अब भाव
किसानोंने कहा कि अधिकांश किसान जब धान 1121 की फसल को बेच चुके थे तो भाव बढ़ने शुरू हो गए थे। अब जब कपास की फसल को आधे से अधिक किसान बेच चुके हैं, तो भाव बढ़ने शुरू हो गए हैं। इस बार किसानों पर बीमारी, भाव कम होने से नुकसान हुए। कपास, धान की फसल किसानों के लिए घाटे का सौदा बनी। कपास की फसल में आई बीमारी के कारण उत्पादन उम्मीद से काफी कम हुआ। जब फसल मंडी में आई तो उस समय भाव कम मिले। अब तक किसान फसल को बेच चुके हैं तो भाव बढ़ने लगे हैं। पांच हजार रुपए फसल के सीजन की शुरुआत में मिलते तो किसानों की आर्थिक स्थिति मजबूत होती। मार्केट कमेटी सचिव जोगेंद्र सिंह ने कहा कि कपास के भाव में कुछ दिनों से तेजी रही है। भाव पांच हजार रुपए तक पहुंच गए हैं।
hin_Deva hin_Deva hin_Deva hin_Deva